Bertha Fry

Bertha Fry (1. joulukuuta 1893 – 14. marraskuuta 2007) oli yhdysvaltalainen nainen, jonka uskottiin olleen kuollessaan maailman kolmanneksi vanhin elossa oleva henkilö. Hän oli kotoisin Indianan osavaltiosta.

Fryn kuollessa tunnettiin vain kaksi muuta elossa ollutta vuonna 1893 syntynyttä henkilöä: häntä vanhempia olivat Edna Parker ja Maria de Jesus. Hän nousi kolmanneksi vanhimmaksi Yone Minagawan kuoltua 13. elokuuta 2007. 

Fry syntyi maatilalla Vevayssä, ja hänen suvussaan oli esiintynyt aiemminkin  pitkäikäisyyttä. Hänen ensimmäinen aviomiehensä kuoli jo 1930-luvulla. Fry meni uusiin naimisiin toisen maailmansodan aikana. 

Bertha Fry vietti 113-vuotispäiväänsä joulukuussa 2006. Hänen ja Edna Parkerin välille järjestettiin tapaaminen huhtikuussa 2007. Fry kuoli keuhkokuumeeseen vain kaksi viikkoa aiemmin kuin olisi täyttänyt 114 vuotta.

Lähteet 

Yli 110-vuotiaiksi eläneet yhdysvaltalaiset
Vuonna 1893 syntyneet
Vuonna 2007 kuolleet